ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ኩናትን ሰላምን' ዘርእስታ መጽሓፍ ሊዮ ቶልስቶይ ንሓደ ህንዳዊ ንጸገም ኣቃሊዓቶ 29 ነሓሰ 2019 ምንጪ ስእሊ, Getty Images ቤት ፍርዲ፡ ንሓደ ህንዳዊ ተጣባቒ (ኣክቲቪስት) "ብዛዕባ ኣብ ካልእ ሃገር ዝነበረ ኩናት" ዝገልጽ መጽሓፍ ንምንታይ ኣብ ገዝኡ ከምዘቐመጠ መብርሂ ክህብ ድሕሪ ምሕታቱ፡ እታ 'ኩናትን ሰላምን' ዘርእስታ መጽሓፍ ሊዮ ቶልስቶይ ኣዘራረራቢት ኮይና ኣላ። እቲ ቬርኖን ጎንሳሌቭስ ዝበሃል ተጣባቒ፡ ኣብ ህንዲ ከተማ ሙምባይ ብሮቡዕ መዓልቲ እዩ ናብ ቤት ፍርዲ ቀሪቡ ነይሩ። ንሱ፡ ምስ ካልኦት ሓሙሽተ ሰባት፡ ጎንጺ ብምልዕዓል ተኸሲሱ ቅድሚ ሓደ ዓመት ዝተኣሰረ እዩ። እቲ ዳኛ "ብዛዕባ ኣብ ካልእ ሃገር ዝነበረ ኩናት" ዘዘንቱ መጽሓፍ ንምንታይ ከምዝሓዘ ምስሓተቶ፡ ብዙሓት ሰባት ኣብ ማሕበራዊ መራኸቢታት ቁጠዐኦም ገሊጾም። ኣብ ዓፋር 3.8 ሚሊዮን ዓመት ዝዕድሚኡ ሽክና-ርእሲ ተረኺቡ ተዘክሮ ሓደ ካብ ህልቂት ናዚ ብህይወት ዝተረፈ ሰብኣይ ብሰንኪ ግጉይ መድሓኒት፡ ህጻናት ከም 'ተዅላ' ኣብ ገጾም ጸጉሪ ኣብቊሎም ቬርኖን ጎንሳሌቭስን መሓዙቱን ክእሰሩ እንከለዉ፡ ገዝኦም ተፈቲሹ መጻሕፍቲ፣ ሰነዳትን ሲዲታትን ዝተትሓዙ ክኸውን ከሎ፤ ኣኽባሪ ሕጊ "መረዳእታታት ገበን" ከምዝረኸበ ንቤት ፍርዲ ተዛሪቡ እዩ። ካብኣቶም ድማ "ናይ ተቓውሞ" ኣርእስትታት ዘለዎም መጻሕፍትን ሲዲታትን ከምዝርከብዎም ገሊጹ እዩ። "ንምንታይ ኢኻ ነዞም መጻሕፍትን ሲዲታትን ኣብ ገዛኻ ኣቐሚጥካዮም?
